
“ To  maintain  friendship,  there  shall  he  once  in  every  year  a 
“ general  feast  for  all  the  Fellows  of  the  College  of  Physicians  ; 
“ and  on  the  day  of  such  Feast  shall  he  an  Oration  in  Latin,  hy 
“ some  Member,  to  be  appointed  by  the  President,  two  eldest 
“ Censors,  and  two  eldest  Elects,  so  as  not  to  be  appointed  two 
“ years  together,  in  commemoration  of  the  Benefactors  by  name, 
“ and  what  in  particular  they  have  done  for  the  benefit  of  the 
" College ; with  an  exhortation  to  others  to  imitate,  and  an 
“ exhortation  to  the  Members  to  study  and  search  out  the 
“ Secrets  of  Nature  by  way  of  experiment,  and  for  the  honour 
“ of  the  Profession,  to  continue  mutually  in  love.” 

Dignissime  Pr-®ses  ; 

Socil  DILECTI  ET  ORNATISSIMI  ! 

VlRI  ILLUSTRES  SPECTATISSIMIQUE  ! 

Bis  senis  mensibus  peractis,  dies  rursus  adest, 
quo  nos  convenire  jussit  Harveius,  quo  et  Oratio- 
nem  Latinam,  ab  uno  e Collegii  Medicorum  Sociis, 
prsecepit  habendam.  Tot  vero  talesque  vos  buc 
hodie  convenisse,  mihi  jam  senescent! — mihi  vitam  in 
Hire,  (heu ! nimis  otiosam)  degenti — mihi  ab  urbe  et 
doctrime  sedibus  amoto — at  tali  munere  fimcturo* 
non  levem  certe  timorem  incutiat  necesse  est,  quo 
et  magnopere  me  quidem  commotum  sentio  ! Non 
tamen  adeo  mihi  perterreri  videor,  quin  adsit  simul 
nonnihil  etiam  superbiai  et  voluptatis ; licet  enim 
hodie  dignitatem  artis  Medico?  tueri,  laudesque 
eorum  qui  in  ea  promovenda,  qui  et  in  miseris  suc- 
currendis  plurimum  profecerint,  publice  celebrare  ! 
Quid  autem  vel  novi,  vel  vestris  auribus  digni  pro- 
feram,  qui  in  re  Medica  probe  versati,  in  doctrina 
et  in  scientia  pra?  mo  palmam  tarn  facile  fertis  ? 

Spero  equidem  ab  audientium  dementia  Oratoris 
tenuitati  subventum  iri ; et  tanto  vestrum  praesidio 
raunitus,  ad  munus  suscipienduin,  quod  milii  hodie 
delatum  est,  confidentius  quodammodo,  et  majori 
alacritate  accingor ! Pro  jussu  igitur,  et  testamento 
Harveii,  eorum  qui  Collegium  hoc  nostrum  beneficio 
alFecerint  nomina  commemorare  — quaeque  singuli 
pracstiterint  referre — et  dein  posteros,  vestigia  talia 
prementes,  ut  Naturae  Arcana  experimentis  ipsi 
scrutarentur,  exhortari  nostrum  est.  Quod  cum 
Harveius  ordinavit,  et  epulum  postea  apparandum 
legavit ; 

“ Ut  pueris  olim  dant  crustula  blandi 
Doctores,” 

imprimis  ut  aurem  Orationi  praebeatis,  vos  obsecro, 
quo  Yobis  officio  functis, 

“ Terapus  erit  dapibus,  Sodales ! ” 

Et  unde  potius  proficiscatur  Oratio  nostra,  quam  e 
Linacri  virtutum  commemoratione  ? Ille  enim 
(Collegii  nostri  vere  Pater  Fundatorque)  prae  turba 
caeterorum  milii  laude  dignissimus  videtur,  quippe 
qui  nihil  quod  Medicinae  profuerit,  praetermissum 
habuit.  In  literis  Graecis  et  Latinis  eruditissimus, 
eas  primus  apud  Oxonienses  edocuit — duni  vero 
literis  tarn  feliciter  se  praebuit,  omnigenamque  doctri- 
nam,  et  philosophiam  diligenter  coluit,  caeteris,  in  re 
medica  etiam,  adeb  praestitit,  ut  tribus  Angliac  Re- 
gibus Arcliiater  constitutus,  se  illustrem,  se  immor- 
talein  reddiderit.  Maxima  verum  laus  Linacro  de- 
betur,  quod  singulari  sua  apud  Regem,  Heiiricum 

Octaviim  gratia  iisus  est,  per  quam  et  Medicinse 
dignitatem,  et  ejus  Professores  sustineret  et  efferret. 
Eo  enim  steculo,  et  Monachi  et  Empirici  medendi 
artem  late  exercuerunt ; et  Episcoporum  erat  hos 
ip£v^o  laTpovs"  perscrutari.  Quum  autem  hi  Episcopi 
(quantacunque  pietate  et  theologia  imbuti  essent) 
non  satis  docti  a Linacro  haberentur  ut  de  Medi- 
comm  peritia  dijudicarent ; hoc  Collegium  (Volseio 
duce  et  auspice),  non  solum  Linacre  fundavit,  sed  et 
Censores  Medicorum  instituit,  qui  non  nisi  peritis 
suse  artis  exercendse  facultatem  darent.  O ! utinam 
ille,  qui  de  Medicis,  qui  de  Republica  tarn  bene 
meruit,  iterum  inter  nos  redivivus  extaret,  ut  et  nos 
simili  beneficio  cumularet ! Utinam  aliquis  eodem 
ingenio  ornatus  exoriatur,  qui  non  solum  Medicis, 
Yerum  etiam  toti  Civitati  hujus  Collegii  utilitatem 
extenderet ! 

Quantum  profecto  saluti  publicsc  profuerit,  si 
Anglise  Senatus  auctoritatem  plenum  Collegio  nostro 
concederet,  per  quam  ignaros  Medicinse  professores, 
nec  gradu  Academico,  nec  Diplomate  donates,  non 
solum  in  hac  urbe,  sed  etiam  per  totam  Angliam 
facile  cohibere  posset ! Ration!  enim  vix  consenta- 
neum  videtur  talis  Collegii  auctoritatem  salutiferam 
intra  terminos  tarn  augustos  concludi!  Quanto 
commodius,  quanto  Rcipublicoe  quscstuosius  fuerit, 
si  circulatores  istos,  qui  plebi  “ grande  ferunt  una 
cum  damno  dedecus,”  qui  dolis  suis  improbis  et 
funestis,  nimis  heu!  credulos  indies  cai>tant,  pmna 
coercere  Collegio  Medicorum  licuerit ! Quorsum 
enim  Collegium  hoc  Regale  institutum  pst,  si  non 

imclique  et  in  omni  regni  parte  Artem  Medicam 
foveat  et  attollat? — si  non  sinceram  Medicinae  Praxin, 
et  Medicoi’um  dignitatem  ubique  sustineat? — Si  non 
universoc  civitatis,  et  civium  omnium  valetudini 
consulat  ? — Ad  hoc  se  Linacre  accinxit,  hoc  animo, 
Collegium  erexit — ad  hunc  finem  igitur  nos  niti 
oportet, 

“ Si  patriae  volumus,  si  nobis  vivere  cari ! ” 

Proximus  liuic  “ calcemque  terens”  emicuit  Joannes 
Caius  ! qui  non  modo  doctrina  sua,  sed  et  nova  dig- 
nitate,  et  Insignibus  Collegium  nostrum  ornavit, 
Ille,  Artem  Medicam  Anatomiae  cultura  sub  illustri 
Vesalio  foris  acquisita,  pro  viribus  promovere  conatus 
est ; et  in  patriam  redux,  cadavera  dissecandi  artem 
publice  edocuit.  Ille  primus  de  Collegio  commen- 
taries (quam  eleganter !)  Latine  scripsit,  variis  ille 
Collegii  muneribus  fideliter  functus  est,  artisque 
nostrae  nobilitatem  fortiter  sustinuit.  In  illo,  uti  in 
Linacro,  inerat  literarum  humaniorum  cupiditas,  ex- 
quisita  eruditio,  et  ilium  in  omni  aomulatus,  quod 
incepit  Linacre  Oxoniensis,  perfecit  Cantabrigiensis 
Caius,  Collegio  apud  Cantabrigiam  fundato,  suo 
nomine  insignito.  Ah  ! quoties  in  sacello  suo,  viri 
hujus  eximii  sepulchrum,  nec  non  quod  incisum  est 
epitaphium  (“  l^ui  Caius — Post  Funera^')  studiose 
contemplatus  sum  ! Illius  Collegii,  in  quo  tot  cele- 
berrimi  viri,  (et  inter  hos  Pracses  noster  eruditus), 
literarum  studiis  operam  dederunt,  me  quondam  alum- 
num  fuisse  juvat — me  morientem  meininisse  jiivabit ! 
Si  autem  prae  cacteris  extat,  cujus  in  nomine  et  Col- 

legium  a Caio  fiindamentum,  et  Collegium  Mecli- 
corum  gloriari  fas  est,  in  omni  tempore,  et  lioc  festo 
pnncipue  die,  Gulielmi  Harveii  nomen  certe  ante- 
ferendum  agnoscimus  ! 

“ En  nova  progenies  Coelo  ” demitti,  auctoque 
fulgore  enitere,  (astro  natali  Harveiano  oriente ) 
Ars  nostra  salutifera  videtur.  Altior  rerum  ordo 
cum  illo  natus  est,  qui  post  tot  annos  in  Medicina 
promovenda  elapsos,  fontem  reclusit,  e quo  aureum 
Scientine  flumen  patriam  populumque  ditavit!  Ni- 
mirum  ille,  qui  per  corpus  sanguinis  circuitum  detexit, 
ad  morbos  corporis  sublevandos  novam  et  adhuc  in- 
calcatam  semitam  nobis  patefecit ! Ecquis  enim  vel 
febrem,  vel  phlogosin,  nisi  empirice,  bac  absque 
notitia,  tractare  potuit  ? Ecquis  de  cordis  motu, 
circulationis  nescius,  judicare  ausus  est  ? Hoc 
omne  detexit  Harveius — hoc  omne  experimentis 
probatum,  et  oculis  aliorum  fidelibus  eo  tempore 
honeste  subjecit,  et  natis  “ natorum,  et  qui  nascentur 
ab  illis,”  in  lucrum  tradidit ! Hinc  vero  ortus  est 
improbus  et  ineptus  clamor ! Invidiac  veneno  afflati 
non  deerant,  qui  palmam  Harveio  debitam  vel  sibimet 
ipsis  arrogare,  vel  aliis  coronam  earn  triumphalem 
imponere,  inhoneste  certabant — inter  quos  Riolanus, 
et  Parisanus,  et  Servetus,  et  Columbus,  et  Caesal- 
pinus,  cum  multis  aliis  enumerandi.  Qualiter  tamen 
cursum  suum  ordinatum  Luna  tenet,  canesque  qui 
vano  se  latratu  lacessunt,  cum  fastu  aspernatur; 
“ Pergant,”  respondit  Harveius,  “ pergant  maledi- 
ccndo;  donee  ipsos,  si  non  pudet,  pigeat  tocdeatquc!” 
Contra  onirnvero  veritatem  quiini  futilis  conteiitio  ! 

“ Merscs  profundo,  pulchrior  evenit 

et  palmam,  quam  meruit,  postremo  tulit  Harveius, 
et  in  seternum,  credite,  laturus  est. 

Quantos  et  quales  praeterea  honores  attigerit 
Harveius,  nemini  e nobis  non  compertum  habeo. 
Quanti  Rex  Jacobus,  et  infelix  ille  Carolus  eum 
fecerint,  liistorici  tradiderunt.  Quod  de  Ovo  mani- 
festavit  — quae  de  Aniraalium  generatione  experi- 
menta  instituit  — quod  de  Lienis  usu  — de  Motu 
locali — de  Volucribus — de  Insectis  vulgavit,  abunde 
in  apertum  est — quae  omnia,  simul  cum  bibliotheca, 
et  museo,  et  dome,  et  pecunia,  sociis  convocatis, 
convivioque  lauto  exceptis,  Societati  Medicorum 
Londinensi,  tabulis  signatis  munifice  transcripsit ! 
Jam  verb,  annum  aetatis  suae  prope  octogesimum 
agens,  senio  morboque  confectus,  vitaeque  munere 
quam  optime  perfunctus — occidit — occidit  Lux  ilia! 
et  obortae  testantur  tenebrae  quantum  sit  tali  caruisse 
sole ! 

Ne  autem  diutius  in  hoc  illustri  Triumviratu 
immorer,  in  alium,  bene  de  nobis  emeritum,  in 
Sydenham  feror.  Ei  summum  in  morborum  diag- 
nosi  inerat  acumen — in  morbis  amovendis  egregia 
felicitas — 

“ Nullius  addictus  jurare  in  verba  magistri,” 

Naturae  autem  vestigia  secutus,  in  morborum  signis 
jmpensa  cura,  dehinc  medendi  rationem  exquisivit ; 
neque  ea  quae  de  febribus,  de  peste  et  de  plurimis 
aliis  contulit  morbis,  nimium  posse  laudari  opinor — 
vel  si  cum  amico  suo  Lock  poeticb  loqui  datur; 

" Se  tandem  Sydenham  Febrisque  Scholaeque  furori 
" Opponens,  morbi  quserit  et  artis  opem  : 

“ Quid  febrem  extinguat,  varius  quid  postulat  usus, 

“ Solari  segrotos  qua  potes  arte,  docet ; 

“ Extorsit  Lacbesi  cultros,  pestique  venenura 
“ Abstubt,  et  tantos  non  sinit  esse  metus.” 

Sin  celeberrimi  hujusce  mentis,  ita  poetic^  ex- 
positis,  cumulatioris  aliquid  laudis  aliunde  invectum 
lubeat  afferri,  audite,  quseso,  verba  quibus  ipse  Boer- 
baave  de  illo  usus  est; — “ Unum  eximium  liabeo 
“ Thomam  Sydenham — Anglise  lumen — artis  Phoe- 
“ bum ; cujus  ego  nomen  sine  honorifica  proefatione 
“ memorare  erubescerem,  quern  quoties  contemplor, 
“ occurrit  animo  vera  Ilippocratici  viri  species — de 
“ cujus  erga  Rempublicam  meritis  nunquam  ita  mag- 
“ nifice  dicam,  quin  ejus  id  sit  superatura  dignitas.” 
In  Febribus  sanandis  Cinchonse  valde  innixus  est,  et 
Cerevisiam  rarb  segris  denegandam  sed  potius  com- 
mendandam,  vi  sibi  propria  praecepit. — In  Tractatu 
de  Podagra  etiam  ait,  “ Liquores  quod  spectat,  ii,  me 
“ judice,  optimi  sunt  qui  neque  ad  vini  generositatem 
“ ascendunt,  neque  ad  aquae  debilitatem  deprimun- 
“tur;  cujusmodi  est  Cerevisia  tenuis  Londinensis ; 
“ cum  extrema,  ab  utraque  parte,  noceant.” — Dein, 
in  Tractatu  de  Febribus  hisce  utitur  verbis  ; “ Negare 
“ vero  Cerevisiam  tenuem,  quae  subinde  in  mediocri 
“ quantitate  sumatur,  severitas  est  minime  necessaria, 
“ immo  etiam  saepe  detrimentosa  !”  In  tot  morbis 
deni(|ue  Cerevisiam  tantis  effert  laudibus,  ut  serto 
laureo,  lupulis  intexto,  coronari  mereatur ! 

Collegio  Medicorum  egregie  jam  deessem,  si  inter 

eos  qui  inunifico  ditaverint,  Balduinum  IIamey  si- 
lentio  praeterirem — Ilium  enim — 

“ Non  civium  ardor  prava  jubentium, 

“ Non  Tultus  instantis  tyranni,” 

non  incentlium  (quo  nullum  nec  antea  nec  posthac 
edacius,)  a nobis  deflexit — Suo  sumptu  imprimis  lias 
aedes  redemit— et  postquam  in  cineres,  simul  cum 
urbe  Londinensi,  lapsae  fuerint,  suis  auspiciis,  suaque 
diligentia  instauratae,  aucto  fulgore  iterum  enituere ! 

Per  id  tempus  quamplurimi  Arte  medendi  necnon 
literis  Immanioribus  insignes,  exorti  sunt — quales 
erant  Joannes  Friend — Ricardus  Mead — Morton — 
Gilbert — Georgius  Baker — Radcliffe — Heberden — 
Samuelis  Garth,  et  eximius  ille  Musarum  cultor, 
Akenside. — Diu  autem  in  his  rostris  mansurus 
essem,  si  de  iis  siiigillatim  loqui,  et  in  quo  quisque 
praestiterit,  enarrare  ausim — vel  si,  qua  varia  ratione 
nobis  in  aeternum  cari  vixere,  et  vos,  Auditores, 
eorum  memores  merendo  fecere,  ostendere  conarer — 
quippe  ne  jam  patientiam  vestram  nimis  tentaverim 
me  pertimescere  confiteor.  Pace  igitur  eorum  om- 
nium (de  quibus  tacere  me  piget  et  profecto  pudet,) 
praecipiti  cursu  ad  recentiores  descendere  mihi 
statutum  est. 

Quum  de  Variolis  agitur — morbo  ab  omnibus  sed 
ante  omnes  a Virginibus  horrendo,  ecquis  non 
Edwardum  Jenner,  divino  pene  prosequitur  honore  ? 
Chirurgiae  illius  principis,  Joannis  Hunter,  amicus 
et  sodalis,  faustisque  sub  ejus  penetralibus  nutritus, 
ad  historiae  naturalis  stadium  se  sedulo  accinxit,  et 

postea  in  liac  peste  letliali  avertenda,  viri  vaccini 
vim  prcestantiorem  (Ancilla  rustica  docente  et  mo- 
iieute,)  primus  in  lucem  protulit — Qua  propter,  O ! 
beate  Senex, 

“ Ne  sit  Ancillse  tibi  amor  pudori,” 

cujus  opem  tarn  facili  exitu  fortunavit  Deus — cujus 
ope  frequentissimam  mortis  januam  a te  obstrui  et 
ferme  occludi,  venustatem  que  servatam,  Isetis  gra- 
tisque  auimis  confitemur ! At  si  forte  objiciatur 
hominem  himc  felicem,  cujus  nomen  laudabile  per 
totum  orbem  terrarum  viret  semperque  virebit — (de 
quo  ipsa  hsec  Societas  loqui  suo  jure  possit,  “ cum 
“ tabs  sit,  utinam  noster  esset,”)  nunquarn  inter  nos 
admissum  fuisse,  et  idcirco  sub  silentio  preniendum, 
recordamini,  obsecro  vos,  Socii ! quantam  messem 
non  sibi  soli,  sed  et  universe  humane  generi  eum 
reportasse,  et  tacete ! 

Hisce  viris  tarn  merito  laudatis,  nunc  alium  me 
juvat  adjicere,  qui  artem  nostram  auxit  et  ornavit,  qui 
et  nonnullis  e vobis,  sicut  et  mihi,  nec  ignotus  vixit, 
nec  illachrymabilis  decessit,  Matth^um  Baillie  ! 
Ille,  cum  multis  aliis  Caledoniae  filiis,  in  hac  arte 
nostra  prsestantissimus  eiiituit!  Morgagni  exem- 
jdum  prse  se  ferens,  morborum  causas  sedesque  scal- 
pello  assidue  exploravit,  fructumque  laboris  sui  nobis 
impertivit.  Probe  memini  eum  mihi  adolescenti 
dixisse,  artem  medicam  tarde  progressuram,  nisi 
morborum  signa  quse  inter  vivos  se  objecerint  cum 
iis  quee  post  mortem  spcctanda  fuerint,  diligentius 
rnedici  compararent ! Quisiiam  qui  ejus  opera  legit, 

eum  omiiem  in  hoc  fuissc  cluhitat?  Quis  sedulita- 
tem  ejus  in  Pathologia  colenda  rei  medicae  mire 
profuisse  negabit?  Hoc  sane  est  in  quo  medicus 
eruditus  a circumforaneo  differt ! Hinc  oritur  quod 
Inc  noxain,  ille  remedium,  aegrotanti  affert ! Medicus 
autem  fortunae  ludibrium  vivit ! qui  eum  adhibent, 
in  quo  deficit,  nesciunt — qui  eum  rejiciunt,  peritiam, 
eheu  ! ignorant ! Ut  verb  paulisper  ad  Baillie  redeam. 
— In  anatomia  versatissimus,  morborum  latibula  per- 
scrutatus  est,  quo  fit  ut  in  iis  sublevandis  pollentiorem 
se  praestiterit.  Aderat  etiam  gravitas  et  auctoritas, 
quales  verb  eruditum  decent ; simul  gratia  et  pro- 
bitas  quibus  discentium  animos  ad  se  facile  allexit. — 
Inter  aegrotantes  uniuscujusque  ordinis  nocte  dieque 
occupatus  vixit — dein  scriptis  suis,  et  millibus  ana- 
tomiae  exemplis  (e  quibus  centum  fere  sua  manu 
fabricatae  sunt)  Collegium  ditavit. — Hujus  igitur, 
etsi  ex  oculis  frustra  lugentibus  eum  sustulit  Libitina, 

“ Ingenii  vivent,  vivent  monumenta  laboris, 

“ Non  nisi  supremo  dissoluenda  die.” 

Nunc  autem,  ad  duos  qui  se  illustres  reddidere, 
Doctores  Young  et  Warren,  eadem  fere  qua  in 
parentes  pietate  liberi  commoventur,  attrahor — 
quorum  sub  auspiciis  me  artem  Medicam  in  Sancti 
Georgii  Nosocomio  iniisse  glorior — qui  et  me,  dum 
messis  adliuc  esset  in  herba,  vultu  benigno  toties 
aspexerint!  Unum  in  omnigena  scientia  versatis- 
simum — alterum  in  morbis  sanandis  peritissimum 
fuisse,  quis  non  agnoscit?  Vultu  et  fronte,  me  judice, 
Newtono  similis,  et  simili  quodam  ingenio  praeditus, 


ill  Mathosi,  in  Cheniia,  in  Astronomia,  in  Opticis,  in 
Mechanicis,  in  Linguarnm  cultu,  necnon  in  toto 
Scientise  orbe,  simul  cum  Meclicina,  Young  prseni- 
luit — Sjmbola  liieroglypliica,  quae  in  monmnentis  et 
tabulis  ^Egjptiacis,  et  pree  omnibus  in  Rosettm  saxo 
incisa  sunt,  e tenebris  eripuit.  Colores  prismaticos, 
quibus  Pus  a muco  distingui  possit,  detexit  et  edocuit 
— et  de  Phthisi,  et  de  Literatura  Medica  observa- 
tiones,  cum  innumeris  aliis  magni  pretii  scriptis, 
nobis  tradidit ! 

“ Multis  ille'  bonis  flebilis  occidit,” 

nec  desiderio  fama  minor  fuit ! Artem  medicam 
auxit;  et,  philosopliiam  non  a Medicina  alienam 
esse,  dare  manifestavit.  Quidnam  ornati  enim  habet 
Medicina,  nisi  cum  philosophia  et  scientia  conjuncta 
sit?  Quidnam  formosi  prmbet  arboris  truncus,  ra- 
morum  et  foliorum  omnino  expers?  Navis,  non 
nisi  remigio  propulsa,  quam  tarde,  quam  laboriose 
secat  iter  ! cum  vero  “ Ventis  dant  carbasa  Nautse,” 
aucta  majestate,  aucta  et  xelocitate,  optata  ad 
littora  tendit ! 

De  Wollaston,  altero  Caiensi  alumno  insigni, 
qui  tamen  medicinsc  adyto  relicto,  in  campo  cliemico 
et  philosopbico,  “ non  sine  gloria,”  militavit — de 
Gulielmo  Babington,  (qui  me  adhuc  sodis  Carthu- 
siansc  alumnum,  Typlio  laborantem,  ex  Orci  fauci- 
bus  eripuit,)  qui  et  suavitate  morum,  et  probitate, 
et  in  re  medica  peritia  sc  simul  dilectum  et  illustrem 
reddidit, — de  utroque  liorum  pauca  lubcntcr  profer- 
rem,  si  non  animo  nostro  rursus  occurrcret,  quo  bre- 

viorem  eo  dulciorem  vobis  Orationem  nostram  futu- 
ram.  Quainobrein  de  pernmitis,  qui  ojjtime  do 
nobis  memerunt,  qui  et  donis  et  nominibus  suis 
Collegium  ditaverunt,  invitus  tacere  cogor.  Su- 
perest  jam  solum  ex  iis  quos  “perpetuus  sopor 
Urget,”  quern  commemorare  in  animo  est  — nec 
vereor  ne  mihi  succenseatis,  Amici,  quod  Henricum 
Halford — 

“ His  saltern  accumulem  donis,  et  fungar  iiiani 

“ Munere.” 

At  VOX  mihi  parum  facunda  est  ut  dicam  quae  velim, 
dum  in  dilecto  hoc  nomine  paulo  diutius  immorer  ! 
Ah  ! quoties  hue  ingredior — quoties  sce23trum  quod 
sua  manus  recenter  gestavit  video — quoties  togam 
illam  auratam,  Prsesidi  propriam,  aspicio — quando 
nunc  iterum  hoc  festo  die,  has  tedes,  tanto  doctorum 
caetu  celebratas,  et  tot  viris  illustrissimis  sjDectatissi- 
misque  ornatas  contemplor — quonam  “ desiderio  tarn 
cari  capitis  ” nonne  me  commoveri  sentio  ? 

Erat  profecto  ex  eo  medicorum  numero  qui  in  hoc 
collegio,  in  hac  urbe,  pluris  semper'  habiti  fuere. 
Ecquid  erat  unquam  quod  ad  dignitatem  artis  me- 
dicae  tuendam,  vel  ad  res  nostras  amplificandas  ten- 
deret,  cui  ille  Praeses  noster  amabilis  non  fautor 
fuerit  et  adjutor?  Ecquis  unquam  linguae  Latina} 
elegantiarum  scientior  ? Ecquis  utriusque  senatus 
l^roceribus,  vel  et  Regiae  Prosapiae  principibus,  vixit 
gratior  ? Ecquis  ad  aegros  succurrendos  extitit 
promjitior  ? Testantur  haec  nicenia  quanto  labore 
ad  ea  extruenda  usus  est — quantas  opes  e Thesauro 
Radeliviano  nobis  comparavit ; et  cum  hoc  pietatis 

monumeiitum  exegisset,  qiiis  vestrum  Orationem, 
quam  perpolitam,  in  die  dedicationis  liabuerit,  non 
meminerit  ? 

“ Auditis?  ao  me  ludit  amabilis. 

“ Insania  ?” 

Audire  jam  videor  ilium  eloqni — principibus  viris 
imdique  circiimfusum — a laudatis  undique,  nec  ini- 
merito,  laudatum.  Ilium  profecto  lugent  Artes 
bumaniores  — rnnerent  Musse  — deflet  Collegium-  - 
plorant  amici  omnes  sociique  ! 

Dum  vero,  ad  Harveii  voluntatem  me  conformans, 
mortuorum  nomina  commemoro,  et  quid  singuli 
Collegio  pi’Eestiterint  proferre  inepte  molior,  de  iis 
etiam  qui  hodie  inter  nos  artem  nostram  promovent, 
scientiam  colunt,  et  Collegio  prosunt,  pro  meritis 
fari  fert  animus ! Quantum  enimvero  medicorum 
agmen  inter  hodiernos  bic  laborat ! Quid  non  de 
plebe  indies  merentur  ? Immo  aliis  medendo,  aliis 
inserviendo,  consumuntur  medici ! et  quomodo  per 
varies  aditus  bono  publico  optirae  consulere,  et 
sibi  honestam  famam  quserere  liceat,  assidu^  certant ! 

Hie,  exempli  gratia,  Caduceo  Apollineo,  qui 
Stetboscopi  nomine  gaudet,  instructus, 

“ Pectoribus  inhians,  spirantia  consulit  exta  !” 

I lie,  Cordis  affectibus  impense  dat  operam  — alii 
Nervorum  et  Cerebri  morbis  curam  impendunt — alii 
in  Mulierum  perpessionibus  levandis  (sicut  dilectus 
ille  Lucina;*  sacerdos,  quern  Ia3te  prre  oculis  babeo) 
eseteris  praistant ! In  morbis  Ronum  et  Vesicic  in- 
* Carolus  Mansfield  Clarke,  IJaroncltus. 

vestigaiidis  alii  laborant ! — alii  Ameiitiam  exqui- 
runt;  et  vinclis  et  flagellis  sepositis,  ineiiti  aliquod 
temperamentum  adhibere  (nec  incassum)  petunt. 

Perraultos,  credite,  inter  recentiores  interque  ho- 
diernos,  immo  inter  Vos  qui  adestis,  lubenter  com- 
memorem.  In  hoc  tantum  liaereo,  ne  vestro  pudori 
offendam,  si  vos  debitis  honoribus  cumularem ! 
Unum  tamen  e vobis  seligam — qui  ob  inunus  quo 
jam  inter  nos  fungitur,  qui  et  ob  eruditionem  suam 
iiotatu  dignus  mihi  videtur — Etsi  enim  Prsesidem 
ilium,  quem  amore  propiori  dileximus,  quern  et  avul- 
sum  oculi  omnium  liaccce  inter  subsellia  etiam  nunc 
desiderant,  commemoravi,  “ non  deficit  alter”  qui 
quodcunqne  ad  materiam  medicam  attinet  tarn 
lucide  exposuit — qui,  quid  sit  edendum,  quid  biben- 
dum,  quid  utrinque  vitandum,  nos  scienter  docuit — 
qui  in  cbemia  et  in  ])hilosophia  se  clarum  praestitit 
— qui  chemiae  illius  principis  Humpliredi  Davy  vitam 
fideliter  scripsit — qui  summatim  per  varies  tractatus 

“ Sic  tniscuit  utile  dulci, 

“ Lectorem  delectaudo,  pariterque  monendo,” 

lit  prassenti  illi  matures  fas  sit  largiri  honores  ! Ergo, 
quid  restat,  nisi  ut  Horatii  verbis  optemus, 

“ Paris,  ut  salvus  regnet,  vivatque  beatus ! * 

Quoniam  igitur  inter  nos,  velnti  inter  veteres,  talem 
diligentiam,  talem  munificentiam  agnoscimus,  quid 
opus  est  Hortatione  (ab  Harveio  prEEScripta,)  ut  eos 
imitemur  ? Quantopere  enim  ars  medica  nuper 
progressa  est ! Quot,  hactenus  ignota,  jam  vigent 

* Hor,  Epist.  lib.  I,  Epist.  2,  1.  10. 

remedia  ? Quantum  Medicinm,  paucos  intra  annos, 
subvciiit  chemia ! Sane,  quisque  dies  messem  suam 
frugiferam  reddit ! et,  licet  forsan  (ut  Tacitus  queri- 
tur,) 

“ Natura  infirmitatis  humanae  tardiora  sunt  remedia  quam  mala,” 

non  extat  malum  quod  vel  sanare,  vel  plusve  minusve 
mitigare,  medicinse  non  datur. 

Pergite  ergo,  pergite,  vos,  J u venes,  precor  ! — 

“ Servetur  ad  iraum 
“ Qualis  ab  incepto  processerit  ” 

diliffentia  vestra ! Eodem  enim  desiderio,  eodem 
quo  veteres  ingenio  vos  praediti  estis  ! Nulla  certe 
regia  ])atet  ad  scientiam  via ; immo  ad  earn  conse- 
quendam  ingenio  non  mediocri  et  industria  non  tenui 
opus  esse  videtur.  Non  rubet  rosa,  neque  suaves 
undiquespiratodores,quam  nec  imbres  nec,  aurae  mul- 
ceut.  Torpet  tellus  foeda  sterilisque,  nec  nisi  pingui 
prius  fimo  saturata,  blandis  etiam  solibiis  tepuerit, 
frugum  fructuumque  quicquam  laetiorum  effundit. 
Nemo  unquam  in  qualibet  arte,  nisi  qui  prius  omnia 
ad  earn  artem  pertinentia,  multo  studio,  et  perito 
docente  magistro  perceperit,  multaque  insuper  in- 
dustria et  quotidiano  pene  usu  in  eadem  sese 
diutius  exercuerit,  egregium  quicquam  et  perfectius 
consecutus  est ! 

Latior  etiam  exinde  patet  Medicinae  et  Scientiae 
campus — et  ubcrior  medicorum  industriae  materies 
suppetit,  adeb  ut  nemini  (juisquam  deesse  videatiir, 
in  quo  se  jjrobe  et  felici  opera  exerceat — unde  qinc 
ad  victum  necessaria  commode  sibi  comparet — aliis- 
quc  interca  (in  suo  quisque  loco,)  se  ntilem  praebeat. 

Verum  dum  omnes  ita  coiijunctis  et  vicissini 
communicatis  laboribus  universao  civitatis  utilitati 
inserviunt — si  prae  caeteris  egregia  et  pracstantior  Ars 
Meclica  habenda  sit — si  quae  sit  in  ea  Iminanitatis 
gratia — si  quis  utilioris  vitae  honor,  mutuum  auxi- 
lium,  mutuamque  tidem  adhibere — labores  partici- 
pare — curas  consociare — et  omni  quod  nec  honestum 
nec  decorum  sit,  pro  virili  resistere,  praecipue  nos- 
trum est.  Cujuscunque  enim  vel  gradus  simus,  vel 
ordinis — sive  manu,  sive  consilio  valemus— ad  idem 
fere  propositum  tendimus — in  eodem  nos  omnes 
versamur.  Absint,  igitur,  a nobis,  0 Socii . rixae 
absint  simultates — absit  invidia ! Si  in  re  Medica 
renovatio  quaedam  et  commutatio  sit  instituenda, 
lie  bellum  civile,  quod  Europam  fere  universam 
nuperrime  foedavit,  templum  Apollini  sacrum,  vos 
precor,  polluat ! Ita  vero  instituatur,  ita  ordine- 
tur  Reformatio,  ut,  vice*  distrahendi,  arctiori  potius 
vinculo  nos  invicem  alliget ! Latins  hujus  templi 
pandantur  portae,  adeo  ut  quaecunque  sit  Alma 
Mater,  sive  sit  Oxoniensis,  sive  Cantabrigiensis,  sive 
Londinensis,  sive  vel  Edinensis  vel  Eblanensis,  filii 
cujusque,  (sint  mode  digni)  nos  inter  recipiantur ! 
“ Salus  enim  populi  suprema  lex ; Saluti  Populi 
prae  omnibus  Medici  consulunt ; et  (ut  hanc  tandem 
Orationem,  plus  aequo  prolixam,  in  verbis  Ciceronis, 
ad  finem  ducam).  “ In  nulla  re,  homines  propii'is 
“adDeos  accedunt,  quam  Salutem  hommibus  dando! 

Valete  ! 

